b'\n_START_ARTICLE_\nSoldagen\n_START_PARAGRAPH_\nSoldagen er i Nord-Norge navnet p\xc3\xa5 den dagen sola kommer tilbake etter m\xc3\xb8rketida. _NEWLINE_Datoen for soldagen vil variere fra sted til sted, alt etter breddegrad og lokal geografi. I Troms\xc3\xb8 er for eksempel sola over horisonten for f\xc3\xb8rste gang etter m\xc3\xb8rketida 16. januar (i 2015), men p\xc3\xa5 grunn av fjellene s\xc3\xb8r for byen er den faktiske soldagen f\xc3\xb8rst 21. januar. _NEWLINE_Soldagen feires tradisjonelt med solboller, te og kakao, og det er mange steder vanlig at barna f\xc3\xa5r fri fra skolen._NEWLINE_Uttrykket brukes ogs\xc3\xa5 p\xc3\xa5 enkelte steder s\xc3\xb8r for polarsirkelen, som for eksempel Rjukan, hvor bratte fjellsider mot s\xc3\xb8r hindrer sola fra \xc3\xa5 skinne midtvinters, selv om de ikke har m\xc3\xb8rketid i ordets egentlige betydning.'